205 



igénybe vételével. Az összetett szembe csupán párhuzamos sugarak 

 nyomulnak (legalább közel párhuzamosak, mert gyíijtő készülékek 

 hiányzanak), habár eredeti irányuktól eltérítettek a cornea és 

 kristálykúp által, de azon sugarak, melyek ezen fénytörők rendetlen 

 alakjai miatt igen eltérnek, el lesznek nyelve a pigmentrétegben, 

 így a képnek nagysága, határainak élessége szerint nem Ítélheti 

 meg a rovar a tárgy távolságát, annál kevésbbé, mert mint előb- 

 biekből kitűnt tulajdonképeni hű alakkal bíró kép úgysem keletkez- 

 hetik az összetett szemben. De tudva azt, hogy a fény erőssége 

 a távolság négyzetével fogy, könnyen belátható, hogy a rovar össze- 

 tett szemével a tárgy alakját és nagyságát ugyan kevésbbé veheti 

 ki, mégis jól megkülömböztetheti a távolságát, mert hiszen 10 szer 

 távolabb álló tárgy 100-szor homályosabb képet ad itt meg nem 

 jelölhető határon túl a tér bizonyosan már üresnek fog tetszeni 

 előtte, míg a közel álló tárgyak annál világosabb, vakítóbb, de nem 

 éleshatárú képet fognak nyújtani. 



Már csekély tapasztalás után is rájöhet a rovar, hogy a világos 

 képet szolgáltató, tehát közel álló tárgyakat kerülnie kell, nehogy 

 beléjük ütközzék, hanem oda kell irányítani a sebes repülését, a 

 hol sötétebb vagy semmilyen képet sem lát. Repülése tehát foly- 

 tonos kikerülése a tárgyaknak ; úgy jár mint az ember sötétben, ki 

 tapogatódzva tovább halad — mindazt a minek jelenlétéről meg- 

 győződött tapogatás segélyével, azt kikerüli, anélkül, hogy jobban 

 megvizsgálná. Ez egyszersmind legegyszerűbb neme az orientálás- 

 nak is, mely nem igényel több tapasztalást és gyakorlottságot, 

 mint a mennyivel az egész fiatal szender bír, hogy oly felfoghatlan 

 gyorsasággal, oly merészen és sebesen mint a nyíl hasítsa a levegőt 

 — és még sem ütközik semmibe sem. 



Ezzel látszólag ellentétben áll az, hogy a rovarok éjjel mindig 

 a lámpafényhez sietnek. De talán nem kételkedik abban senki, 

 miszerint az nem normális és nem czélirányos mozgás, hanem a 

 túlságos inger által előidézett, beteges állapot. Szintúgy nincs ki- 

 zárva azáltal, hogy úgyszólva kitérve repülnek a rovarok, az sem, 

 amit igen sokszor tapasztalni lehet, miszerint t. i. világos színek 

 által kitüntetett tárgyakra, virágokra stb-re repülnek. 



A reczézett szemek mellett még egyszerű szemek is fordulnak 

 elő, rendesen ezek közelében elhelyezve. Leginkább az intelligenczia 

 magasabb fokán álló rovaroknál találjuk a szemeknek mindkét 

 alakját együtt, így a hymenopteráknál, a ragadozó szitakötőknél 

 stb-uél, míg a bogarak és lepkéknél az egyszerű szemek hiányzanak. 



